Hän muistutti kalkkunaa.
Jolla oli vihreä solmio.
Olet kaunis nauraessasi. Kuin pieni tyttö.
Otatko jotain juotavaa? - Mielelläni. Lopetetaanko nyt?
Pidetään tauko. Olemme ansainneet sen.
Tuo on todella hyvä.
Tarvitaan vain hyvä idea ja kaupat on tehty.
Lähdet huomenna. Meillä on vielä aikaa.
Tai täytyy improvisoida.
Tuoksut hyvältä. Mitä hajuvettä sinä käytät?
En käytä hajuvettä. En joka päivä.
Sinun pitäisi käyttää.
Rentoudu, Isa. Hartiasi ovat ihan jännittyneet.
Voinko kutsua sinua Isaksi?
Ei, eihän se käy.
Isabelle sopii paremmin.
Tiedän hyvän hierojan. Annan hänen numeronsa.
Bordeaux'ta? - Sopii hyvin.
Käytän kuntosalin juoksumattoa.
Pää on silloin ihan tyhjä. Unohdan itseni.
Sinulla on kaunis koti.
Kaikki on kaunista.
Onko se vähän maanista? - Hieman.
Tunnollinen, älykäs, tarkka. Olet oikea aarre.
Olen tyytyväinen. - Niin minäkin.
Sinulla on ihana huivi.
Ota se. - En voi ottaa sitä.
Totta kai voit. Älä ole hupsu.
Se sopii täydellisesti.
Se tuoksuu sinulta.
Juodaan meille.
Jos niin haluat. Meille.
Miksi haluat unohtaa itsesi?
Ei sinun tarvitse vastata.
Jatketaan töitä.
Christine...
Niin, Isabelle?
Te olette työn touhussa. Häiritsenkö?
Voin tulla myöhemmin.
Iltaa, Isabelle. - Iltaa, Philippe.
Teen sen valmiiksi. Minulla on koko ilta aikaa.
Etuovi on lukossa. Haittaako jos lähdet takaoven kautta?
Hyvä, nähdään huomenna.
Hei sitten, Philippe.
Daniel?
Isabelle täällä. Anteeksi häiriö.
Valmistelen Christinen tapaamista Kairossa ja sain hyvän idean.
Muistatko kun saimme sopimuksen Filippiineillä -
sikäläisillä alihankkijoilla?
Huomenta, rouva.
Huomenta, Jacques.
Tänä viikonloppunako? Ei se käy.
Minulla on tapaaminen Kairossa.
Olet luvannut tuon ennenkin.
No, katsotaan nyt.
Soitan sinulle.
Huomenta, rouva.
Löysin oikean miehen siihen.
Hän tuntee ruokateollisuuden alihankkijoita.
Se toimii, Daniel. Hän on iso kiho politiikassa.
En sano mitään Christinelle. Hän voi lukea siitä koneessa.
Taas yksi hieno idea lahjapaketissa.
Mitä tarkoitat?
Hän solmii taas sopimuksen sinun ansiostasi.
Eihän sillä ole mitään väliä.
Ja lista niistä jotka vievät kassasta.
Siitä tulee pitkä. - Onkin aika tehdä vähän siivousta.
Mikä teitä pelottaa?
Niin?
Anteeksi... - Tule sisään, Isabelle.
Tämä riittää.
Silmäsi ovat turvonneet. Nukuitko? - Vähän.
Tässä on ehdotuksemme. Luulen sen onnistuvan.
Voit lukea sen koneessa.
Ei. - Miksi ei?
Koska sinä lähdet Kairoon. Tunnet projektin hyvin.
Oletko tosissasi? - Kyllä olen.
Kiitos, Christine. Kiitos.
Ehdit juuri pakata. Odota.
Sinun pitäisi tehdä jotain hiuksille. Pidä niitä auki.
Ei, ne olivat paremmin aikaisemmin.
Näytät upealta.
Pidä kiirettä ettet myöhästy lennolta.
Philippe odottaa kentällä. Pyysin hänet mukaan.
Hänen yhtiönsä on tässä mukana ja hän tuntee Kairon.
KAIRO
Oli hyvä idea ottaa mukaan paikallisia alihankkijoita. Fiksua.
Oliko se Christinen ajatus? - Ei, minun. Sain sen kun...
Aioin yllättää hänet. Täytyy soittaa hänelle.
Sopimus on hoidettu. Voimme lentää kotiin huomisaamuna.
Miksi huomisaamuna?
Etkö ole ansainnut vapaapäivän?
Kairo on kaunis kaupunki.
Hyvä on.
Jäädään tänne.
No, milloin kiertokäynti alkaa?
Nyt heti.
Kairon väki on hyvin innoissaan.
He hämmästyivät siitä, että se onnistui niin pian.
Ajatuksesi käyttää alihankkijoita oli nerokas.
Arvelinkin että pitäisitte siitä. Keksin sen keskellä yötä.
Olimme vähän huolissamme kun et mennyt sinne itse.
Se kuului suunnitelmaan. Hän sai yksityiskohtaiset ohjeet.
Hänen piti vain toistaa mitä olin sanonut.
Olin taustalla valmiina puuttumaan asioihin tarvittaessa.
Hyvää työtä. Miltä ajatus New Yorkiin tulosta kuulostaa?
New Yorkin toimistoonko?
Miksikäs ei? Sitä pitäisi miettiä.
Soita meille, niin jutellaan siitä.
Sinä aioit yllättää minut, eikö niin?
Olet järkyttynyt, koska väitin ideaasi omakseni.
Olisit tehnyt samoin minun tilallani.
Sitä on haluttava tarpeeksi. Halusin New Yorkiin -
mutta en voinut olla varma. Nyt tartuin tilaisuuteen.
On taottava kun rauta on kuumaa.
Se ei ole pettämistä vaan yhteistyötä. Minä uskon sinuun.
Olet hyvin lahjakas, hyödynsin sitä.
Kiitos.
Kairo... Eikö se olekin kaunis paikka?
Ja Philippen kanssa se oli vieläkin kauniimpi.
Kuulin Washingtonista ja Kairosta. Minusta se on vain väärin.
Mikä on väärin?
Christine ylenee sinun ansiostasi.
Entä sitten? Se on hyvä asia.
Hyvä ryhmätyö on kaikkien eduksi.
Minä menestyn, jos Christinekin menestyy.
Katso tätä.
Amerikkalaisten pyytämä markkinatutkimus.
Uusi viljapohjainen tuote.
Se voi olla hitti. Christinen ei tarvitse tietää.
Ei ainakaan vielä.
Kaappaan sinut. Viisi minuuttia.
Hyvä on, Christine.
Olit varmaan hyvin salamyhkäinen pikkutyttönä.
Enpä tiedä. Ehkä.
Kuten nytkin. Oikea pieni sfinksi.
Mutta osaankin lukea sfinksien ajatuksia.
Mitä sinä sitten näet?
Et tainnut pitää itsestäsi kovin paljon.
Halusin olla rakastettu.
Minä halusin olla ihailtu.
Nyt haluan olla rakastettu.
Laukussani on huulipuna. Se sopii silmiesi väriin.
Täydellistä.
Emmekö me olekin kauniita?
Tule, niin opetan sinua seurustelemaan.
Se ei ole sinun vahva puolesi, mutta siitä on hyötyä.
Pahin oli Siperia. Se oli uskomatonta.
Muistatko Siperian? - Muistan.
Oliko juttu Siperian shamaanista tosi?
En ole käynytkään siellä, liian kylmää.
Se lihava tyyppi kuunteli suu auki kuin kuollut kala.
800 alaista, 600 miljoonan liikevaihto. Hyvin kiinnostava kala.
Soitan hänelle ensi viikolla. Sinun vuorosi.
Näetkö hänet? Kalju ja nenä lasissa.
Hän ei ole kala vaan hai, jolla on tylsää. Vedä hänet maihin.
En voi tehdä sitä. En osaa keksiä tarinoita kuten sinä.
Ja olen juonutkin. - Vielä parempaa.
Kysy hänestä itsestään, miehet pitävät siitä. Odota.
Täydellistä.
Christine, mikä yllätys. - Jacques!
Emme saa tarpeeksi toisistamme.
Nähdäänkö taas viikonloppuna? Helikopterini on valmis.
Ja kaikki, mikä tulee sen mukana.
Onko sinulla taas jokin tapaaminen Kairossa?
Eikö sinulla ole alaista, jonka voit lähettää puolestasi?
Lähden nyt, päätä särkee. - Se ei ole sitä, mitä luulet.
Mikä ei ole?
Luulet että menit Kairoon, koska se sopi minulle. Erehdyt.
Lähetin sinut tilalleni, koska luotan sinuun.
Omilla puuhillani ei ole mitään väliä.
Mitä se muuttaa?
Jää tänne.
Minulla on vähän huono olo. Soitan taksin.
Mene sitten.
Enkö saa lähtösuukkoa?
Tuliko Christine koskaan sinun luoksesi?
Kävikö hän täällä?
Haluatko tosiaan puhua hänestä?
Millaista hänen kanssaan on? - Se kiihottaa sinua. Yllättävää.
Millaista se on?
Hän ajattelee vain itseään. Myös sängyssä.
Hän tietää meistä. - Unohda jo Christine.
Hän halusi sitä.
Etkö saanut jo tarpeeksesi? - En sinun kanssasi.
Millainen hän on kun saat hänet laukeamaan?
Siinä oli kaikki. Onko kysyttävää?
Isabelle? Sain muistion pääkonttorista.
Markkinatutkimus Washingtonista. Onko se sinulla?
On, mutta se on vielä aika epämääräinen. Se on hautumassa.
Pidä minut ajan tasalla. - Totta kai.
Siinä kaikki. Kiitos teille.
Onko sinulla hetki aikaa?
On.
Huivini sopii sinulle. Olen iloinen kun käytät sitä.
Olet suuttunut minulle Kairon takia.
En ole. - Kyllä olet.
Olet suuttunut minulle.
Enkä minä kestä sitä.
Minä rakastan sinua, Isabelle.
Minä todella rakastan sinua.
Entä sinä?
Niin minäkin, tiedät sen. - Enkä tiedä.
Luuletko ettei minulla ole epäilyjä?
Minulla on tarve kuulla se.
Avauduin sinulle autossa. En ole kertonut sitä kenellekään.
Ei olisi pitänyt tehdä niin.
Näetkö nyt?
Et pysty edes sanomaan, että rakastat minua.
Minä rakastan sinua, Christine.
Tule sisään, Philippe.
Sinulla oli asiaa minulle.
Olette kumpikin hankalia. Jatketaan sitten töitä.
Lähde nyt, Isabelle. Haluan puhua Philippen kanssa.
No niin...
Miten olet ajatellut hyvittää taloudellisen juonittelusi?
Minähän sanoin jo.
Siihen menee pari, kolme kuukautta.
Ei. Sinulla on viikko aikaa.
Olet hullu. Sehän on mahdotonta.
Sanoin suojelevani sinua jonkin aikaa.
Washington nuuskii asioita enkä halua tulla ilmi.
Kuule, Christine...
Yhtiöni on tehnyt pitkään töitä sinulle.
Tein tänään liitteen. Lisään sen raporttiin.
Lue se, jos haluat.
Minun on suojeltava itseäni.
Jos se tulee ilmi, olen mennyttä.
Jos hankit rahat, revin sen.
Älä tee tätä minulle.
Sinä pidät minua typeränä.
Vastaanottaja: Philippe Haluan puhua kanssasi...
Sinähän tiedät, että minulla on myyrä Washingtonissa.
Uusi tuote hyväksytään ensi viikolla.
"Vihreää valoa näytetään viikon sisällä."
Jos aloitamme nyt, olemme siihen mennessä valmiita.
Tällä kertaa Washington kuulee, kuka teki mitäkin.
Selvä, mietitään sitä.
Haluan puhua kanssasi ennen kuin lähdet. Soita.
Helvetti sentään...
Etkö saanut viestiäni? - Kyllä sain.
Tämä on vähän huono hetki. - Huono hetki mihin?
Minulla on ongelmia, Isabelle. Pahoja ongelmia.
Kerro minulle. Minä voin auttaa sinua.
Kuuntele.
Meidän täytyy lopettaa.
Lopettaa mikä? - Meidän juttumme.
Se on nyt loppu. Niin on parasta.
Johtuuko se Christinestä?
Haluaako hän sitä? - Ei se liity häneen.
En usko sinua.
Se johtuu varmasti Christinestä.
Et tajua mitään! Ei hän ole kiinnostunut meistä!
Hän ei piittaa siitä. Meitä ei ole olemassakaan hänelle.
Ei sinua tai minua.
Tässä uudessa tuotteessa on potentiaalia.
Minulla on ideoita.
Sitä en epäile hetkeäkään.
Se on Washingtonissa kun he saapuvat sinne.
48 tuntia ennen kuin Christine toimittaa raporttinsa.
Hieno juttu, kultaseni.
Tunnet minun makuni.
Ei kai se ole liian meluisa? Oletko varma?
Mikä hinta olikaan?
New Yorkissa on niin kallista. Otan sen.
Tyytyväinenkö? Totta kai olen.
Kello on siellä kolme iltapäivällä. Antaa heidän lukea se.
Haloo?
Kyllä, puhelimessa.
Selvä. Ilmoittakaa minulle ensin.
Minä huolehdin tutkimuksesta. Se on minun vastuullani.
Selvä, soitellaan pian.
Hei sitten.
Tilanne on 1 - 0. Meille!
He pitivät siitä ja haluavat edetä hyvin nopeasti.
Mainiota.
Daniel...
Se tutkimus...
On pakko kertoa Christinelle, ennen kuin on myöhäistä.
Tiedät mitä hän tekee, kuten aina.
Sellaista se vain on. En voi muuttaa sitä.
Kerron hänelle huomenna. - Se on sääli.
Haloo?
Isabelle? Herätinkö sinut?
Et toki. Kerro vain.
Tulemme tapaamaan sinua puoliltapäivin.
Olimme muutenkin menossa Saksaan. Käykö se sinulle?
Kyllä. - Hienoa, nähdään huomenna.
Ilmoitan Christinelle. - Selvä. Hei sitten.
Soitit Christine Rivièrelle. Jätä viesti merkkiäänen jälkeen.
Niinpä luulenkin -
että jos pystymme etenemään kaikilla kolmella rintamalla -
tuloksia pitäisi tulla nopeasti.
Isabelle, tekemäsi tutkimus oli erinomainen.
Nämä kolme kohtaa -
tekevät vaikutuksen maassa jossa ne ovat uusia.
Onneksi tarvittava rahoituskin on olemassa.
Se ei ole onnea. Jos tekee töitä, kaikki sujuu.
Alustavien arvioiden mukaan -
yhtiön arvo nousee 15 - 20 prosenttia.
Se nostaa meidät maatalousteollisuuden huipulle.
Hyvät herrat, kiitos tästä.
Hienoa. Isabelle, olet nyt virallisesti huippulistallamme.
Kiitos myös Kairon sopimuksesta. Sama tyyli, sama tulos.
Hienoa, Christine. Osaat siirtää tehtäviä alaisillesi.
Voisimmeko puhua kolmisin? - Isabelle voi jäädä kuuntelemaan.
Mitä tulee New Yorkiin, luulen -
että päätöksenteko nyt olisi ennenaikaista.
Puhutaan siitä myöhemmin.
Sopii minulle, Pariisissa riittää töitä.
Loistavaa. Me lähdemme Berliiniin, joten...
Kiitos. Teille molemmille.
Kiitos. - Kiitos, Christine.
Miksi, Isabelle?
Sinähän tiesit tutkimuksesta. Et kysynyt siitä mitään.
Kaikki kävi niin nopeasti. Soitin sinulle eilen illalla.
Sitten he tulivatkin tänne. - Vastaa kysymykseeni. Miksi?
Miksi mitä?
"Sitä on haluttava tarpeeksi."
Kuuntelin ja tarkkailin sinua. Opin käyttäytymään kuten sinä.
Et oppinut mitään. Olet tuhonnut kaiken.
Sinä tässä tuhosit kaiken.
Siinähän se tuli.
Vastaus kysymykseeni.
Niin, Christine?
Niin?
Minä täällä.
Niin?
Olit oikeassa, se oli Christine.
Hän pakotti minut lopettamaan suhteemme.
Pakottiko hän sinut siihen? - Kyllä.
Hän pelottaa minua.
En häpeä myöntää sitä.
Hän nauttii siitä, kun saa tuhota toisen.
Hän teki sen minulle -
ja nyt sinullekin.
Haluan tavata sinut, Isa. Kaipaan sinua.
Haluan olla kanssasi, jos sinä haluat minua.
En oikein tiedä. En tiedä haluanko sitä.
Kaipaan sinua. Haluan rakastella kanssasi.
Tänä iltana? Voin hakea sinut toimistolta. Käykö kahdeksalta?
Sopiiko se sinulle?
Isa?
Hyvä on. Kahdeksalta täällä.
Philippe? - En ole Philippe, minä täällä.
Nainen, joka leikittelee kanssasi ja tuhoaa sinut.
Sinun kanssasi se oli helppoa. Isabelle parka.
Pukeuduit parhaimpiisi ja haluat vain olla rakastettu.
Laitoitko hajuvettä? Vähän liikaa.
Mene kotiin nyt. Muista että kukaan ei ole korvaamaton.
Käykö torstai? Ensi viikolla olen Saksassa.
Bertrandin kanssako? - Kyllä, tapaamme tshekit.
Milloin palaat? - Keskiviikkona.
Oikea pikku työläinen.
Anteeksi että häiritsen, mutta huomasin jotain outoa.
Kun tutkin erästä aiempaa projektia tältä vuodelta -
huomasin valtavan eron todellisen budjetin -
ja Philippe Deschamps' arvion välillä.
Ehkä se on kirjanpidollinen kikka -
mutta Christine teki siihen liitteen.
Eräänlainen uhkavaatimus, jolla hän suojaa itsensä Deschamps'lta.
Oletko kunnossa?
Christine järjesti juhlat ylemmille johtajille.
Se on lauantai-iltana.
Tiedän, mutta näyttää pahalta jos emme mene sinne.
Rakkaat ystävät...
Olemme valmistelleet yllätyksen teitä varten.
Lyhyt dokumentti elämän opetuksista.
Teemana on "johtajat ja heidän lelunsa, sydänsurut ja ilot."
Tässä johtaja yrittää pelastaa leikkikalunsa.
Hyvä esimerkki yhteenkuuluvuudesta.
Ennen tänne siirtymistä halusit olla lääkäri.
Luin sen tiedoistasi. Sitten parisuhdekriisi.
Anna anteeksi ja unohda.
Isabelle puhuu hissille.
Isabelle ei pidä pysäköinnistään.
Isabelle yrittää huutaa kovempaa kuin hälytin.
Isabellelle tulee kiistaa betonipylvään kanssa.
Aina ei voi voittaa. On syytä tietää omat rajansa.
Se oli pelkkä vitsi, Isabelle. Onhan sinulla huumorintajua -
kuten muillakin.
Isabelle on surullinen.
Ymmärrän miksi haluat unohtaa itsesi. Pysy juoksumatolla.
Oikea Isabelle on tuolla. Sitä toista ei olekaan.
Se oli pelkkä rooli, joka huijasi minua vähän aikaa.
Yritä tottua siihen. Synnyit sellaiseksi.
Christine aikaisti maanantaikokousta. Se alkoi jo.
Tullaan.
Isabelle, haluan puhua kanssasi.
Istu alas.
En koskaan unohda tekoasi. Saat vielä maksaa. Isabelle.
En kirjoittanut tätä. - Se tuli sinun tietokoneeltasi.
En kirjoittanut tätä.
Kun miettii käytöstäsi lauantaina, kuka muu uhkailisi noin törkeästi?
Minä en kirjoittanut sitä.
Yksikin lipsahdus, pieninkin virhe työssäsi -
ja annan sinulle potkut. Onko selvä? Mene nyt.
Täällä on Isabelle Guérin. Onko tohtori Fabre paikalla?
Pierre? Isabelle täällä.
Voinko tulla käymään?
Selvä, tulen heti.
Puhuit Philippe Deschamps' budjettiylityksestä.
Ovatko paperit vielä sinulla? - Ovat.
Kiitos.
Älä arkistoi sitä vielä. Pidä se itselläsi.
Selvä. Christine haluaa puhua kanssasi.
Japanilaiset asiakkaat haluavat kuvan kahdesta huippujohtajasta.
Tiedät millaisia he ovat.
Sano että olen tulossa.
Mitä sinä teet? Menetkö junalla?
Missä autosi on? - Korjaamolla.
On typerää kävellä sateessa. Vien sinut toimistolle.
Jonain päivänä selitän sen sinulle.
Se oli anteeksiantamatonta -
mutta olin pulassa. Et arvaakaan millaisessa.
Jätinkö huivini sinun luoksesi?
Et, olisin nähnyt sen. - Sitten olen varmaan kadottanut sen.
Onko hän alkanut syödä lääkkeitä? - Kyllä.
Nämä ovat pahaksi hänelle. Luulin häntä sitkeämmäksi.
Muistatko hänen edeltäjänsä, Elenan?
Hän päätyi mielisairaalaan hermoromahduksen takia.
Minun luonani lauantaina. Meitä on vain kaksitoista.
Hei, kultaseni. - Hei, sisko.
Tulit äkkiä, vain puolitoista tuntia.
Tuo kampaus sopii sinulle.
Olen kaivannut sinua, Claudine. Ihanaa nähdä sinua ja taloa taas.
Sinusta on tullut painava.
Olen paras ranskassa ja piirustuksessa. Mikset käy täällä?
Koska tätisi tekee töitä vieläkin enemmän kuin sinä. Tulkaa.
Olet oikea kisumirri. Kehräätkö sinä myös?
Missä Denis on? - Töissä. Ehditkö jäädä syömään?
Kyllä, minulla on paljon aikaa. - Onko?
Sitten jotain on tekeillä.
Autoni takaistuimella on iso paketti. Hakisitko sen?
Pidä kiirettä.
Mennäänkö ylös?
Hän on ihana tyttö.
Kuvittelen mielelläni hänet vanhassa huoneessani.
Oletko onnellinen Denis' kanssa? - Kyllä, hyvin onnellinen.
Entä sinä?
Kaikki päättyy aina huonosti.
Viime kerta oli pahin.
Se oli niin noloa.
Olisin voinut kuolla.
Siitä ei vain koskaan tule mitään.
Mukava pieni aviomies -
mukava pieni tyttö, mukava pieni elämä...
Ehkä minusta ei vain ole siihen.
Anteeksi.
En tarkoittanut sitä sillä tavalla.
Rakastatko minua?
Totta kai rakastan. Me kolme rakastamme sinua.
Kerro nyt. Mikä on hätänä?
Älä anna enää enempää rahaa. - Kyse ei ole siitä.
Pyydän sinulta palvelusta, mutta sinun pitää vannoa -
ettet kerro siitä kenellekään.
Kerrankin sinä pyydät minulta apua.
Minä vannon.
Hei. - Hei.
Sanoinhan, amerikkalaiset... - Kyse ei ole heistä.
Nyt kaikki on siivottu, rouva. - Siinä oli kaikki, Eliane.
Hauskaa iltaa. - Nähdään maanantaina.
Daniel?
Minulla on huono olo. En tule töihin tänään.
Miksi? Mitä he haluavat?
Vai niin. Onko se vakavaa?
Soitan sinulle myöhemmin.
Yritän nukkua. Älä soita minulle.
Päivää. Isabelle Guérin?
Kyllä.
Voimmeko tulla sisään?
Kyllä.
Onko kaikki hyvin? - Ei.
Otin unilääkettä. En ole saanut nukuttua.
Tiesittekö Christine Rivièren taposta?
Häntä puukotettiin kotona lauantaina.
En...
En tiennyt siitä.
Christine?
Teillä ei tietääkseni ollut hyvät välit.
Työasioiden takia.
Ja viime viikolla oli jotkut juhlat.
Miksi ette ole töissä tänään?
Minulla oli paha olo. Nukun huonosti.
Nämä ovat kovaa kamaa. Otatteko näitä paljonkin?
Tällä hetkellä kyllä.
Teidän täytyy lähteä meidän mukaamme.
Ei...
Miksi? - Tulkaa nyt vain. Menkää pukeutumaan.
Me autamme teitä.
Kiitos.
Uhkaukset tulivat teidän tietokoneeltanne.
Suhteenne uhriin oli hyvin kireä.
Äskettäin hän nöyryytti teitä julkisesti.
Uhri onnistui kirjoittamaan "Isa" -
omalla verellään.
Aiemmin tunnuitte piilottelevan käsivarren naarmuja.
Lisäksi hänellä oli kädessään pieni kangaspala.
Se on samanlainen kuin huivi -
joka teillä on tässä.
Esitän teille nyt hyvin tärkeän kysymyksen.
Kuunnelkaa ja miettikää tarkkaan ennen kuin vastaatte.
Missä olitte lauantai-iltana kello 23 - 00.30?
Elokuvissa. - Yksinkö?
Kyllä.
Näkikö tai tunnistiko joku teidät?
Ei.
Miksi joku olisi tunnistanut minut?
Joskus voi puhua jonkun kanssa, joka muistaa sen jälkeenpäin.
Silloin teillä olisi alibi.
Silloin ette olisi voinut tappaa Christine Rivièreä.
Tappaa Christinen?
Ei.
En tavannut ketään tai puhunut kenenkään kanssa.
Säilytittekö lipun?
En. Miksi olisin tehnyt niin?
Käyn puhumassa esimieheni kanssa.
Ette kai te nukahda? Ajatusten on pysyttävä kirkkaana.
Mutta otatte niin piristäviä kuin rauhoittaviakin...
Aikamoinen cocktail. - Tarvitsen sitä.
Se on huono juttu.
Esimieheni teki päätöksensä.
Teidät on pidätetty.
Teille ilmoitetaan oikeutenne.
Jos teillä on asianajaja, soittakaa hänelle.
En pysty nukkumaan.
Isabelle Guérin.
Teillä on naarmuja käsivarressa -
ja kokeiden mukaan kankaanpala -
on peräisin teidän huivistanne.
Siksi teidät onkin pidätetty ja pysytte vangittuna.
Neiti... Teidän täytyy olla älykäs -
pätevyytenne ja asemanne takia.
Tiesitte olevanne pääepäilty, todennäköinen syyllinen.
Pidetäänkö tauko? Haluatteko tavata lääkärin?
Hetkinen vain.
Eikö? Edetään sitten nopeasti.
Kun lavastitte syylliseksi hiiviskelijän -
pahensitte tilannettanne. Se vaikuttaa laskelmoidulta.
Suosittelen tunnustamaan heti. Se säästää meidät vaivalta.
Päämieheni ei voi... - Neiti Guérin.
Tapoitteko te Christine Rivièren?
Teittekö te sen?
Luulen niin. - Mieti mitä puhut.
Mitä tarkoitatte? Luulette niin?
Tunnustatteko te?
Kyllä, minä tunnustan.
Jättävätkö he minut nyt rauhaan? Minulla on huono olo.
Allekirjoittakaa tunnustus.
Haluan korostaa, että hän... - Päämiehenne on tunnustanut.
Tunnustus merkitään papereihin.
Voisinko saada lääkkeeni nyt?
Sisään vain.
NUORTA NAISTA EPÄILLÄÄN ESIMIEHEN MURHASTA
Neiti, tunnistatteko te tämän henkilön? - Erinomaisesti.
Hän halusi ostaa lihaveitsen. Hän oli niin ilkeä -
etten voi unohtaa häntä. Ihmiset ovat harvoin sellaisia.
Näyttäkää lihaveitsenne. - Päivää, rouva.
Älä viisastele. Olen asiakas, en ystäväsi.
Nuo eivät kelpaa. Haluan veitsen, jossa on musta varsi -
ja terä on tällainen. Hyvä veitsi.
Tekisit nyt työsi.
No niin, tässä se on.
Jos olisit kuunnellut, et olisi tuhlannut aikaani.
Neiti Guérin...
Ostitteko te tämän veitsen?
Sinun ei tarvitse vastata. - Päämiehenne on jo tunnustanut.
Kyllä minä ostin veitsen.
Mutta... - Minä kuuntelen.
Myönnätte siis ostaneenne tämän veitsen.
Saman veitsen, josta tuli murha-ase.
Tämä riittää. Kiitos avusta.
Olkaa hyvä. Autan mielelläni.
Et olisi saanut tulla.
Rakastan sinua. Ymmärrän kaikenlaista, mutta tämä...
Olen pahoillani.
Minäkin rakastan sinua. Älä unohda, mitä pyysin sinulta.
Muuta sinun ei tarvitse tehdä.
Mitä nyt? - Haluan tavata asianajajani.
Hei, Isabelle.
En tappanut Christineä.
Perutko tunnustuksesi? - Kyllä. Olen syytön.
Miksi sinä tunnustit?
En tiedä.
Olin ottanut liikaa lääkkeitä. Halusin sen loppuvan.
Olin hyvin väsynyt. Se tuntui niin kummalliselta.
Ja nytkö se ei tunnu enää niin kummalliselta?
En käytä nyt rauhoittavia.
Vankilassa tajusin, mitä oli tapahtumassa.
Pyydän heitä tapaamaan sinut. Nyt tuntuu paljon paremmalta.
Tiedän että minulla on sellainen huivi.
Kadotin kai sen, mutta en ole etsinyt sitä.
Tutkimme kotinne eikä mitään löytynyt.
Olette yleensä hyvin siisti ihminen, mutta luulette kadottaneenne sen.
Saatoitte hankkiutua eroon siitä huomattuanne sen repeytyneen.
Kadotan tavaroita kuten muutkin. Etsikää tarkemmin.
Voisitte tutkia asunnon vielä. Hänellä ei ole syytä valehdella.
Joko hänellä on sellainen huivi tai sitten ei.
No? - Ei mitään.
Entä veitsi?
Ostin tuollaisen veitsen -
mutta se meni heti rikki. En muista, mitä tein sille.
Poliisi ei ole etsinnöistä huolimatta löytänyt veistä -
jonka Isabelle Guérin sanoo rikkoneensa.
En se ollut minä.
Miksi tekisin sellaista?
Vain teillä on motiivi. Vahva koston motiivi.
Olen nähnyt, miten pitkälle nöyryytys vie ihmiset.
En kirjoittanut tuota sähköpostia.
Miksi tekisin jotain niin kamalaa, jos olisin kirjoittanut sen?
Christine lähetti sen itselleen minun koneeltani.
Urani oli nousussa ja hän oli katkera.
Hän soti minua vastaan, painosti ja vihasi.
Meillä on todistajia, jotka vahvistavat -
päämieheni järkyttyneen esimiehen häirinnästä.
Hän alkoi syödä lääkkeitä. - Se ei osoita mitään, päinvastoin.
Mikään ei tue teidän väitteitänne. Todisteet viittaavat teihin.
Olen edelleen varma syyllisyydestänne.
Niin? - Tulkaa auttamaan...
Mikä hätänä, Guérin?
Rauhoitu. Hengitä hitaasti ja syvään.
Minun kanssani.
Sisään -
ja ulos.
Juuri noin. Jatka vain.
En pysty siihen.
Se on liian rankkaa. Minä luulin...
Luulin että...
Se on liian rankkaa. En pysty siihen.
Mihin sinä et pysty?
Mihin sinä et pysty, Guérin?
En pysty olemaan vankilassa.
En selviä siitä.
Kyllä selviät.
Halusit tavata minut.
Niin.
Tiedän ettet tehnyt sitä. En uskonut siihen koskaan.
Minä pelkään. Koko ajan.
Minä pelkään.
Halusin nähdä jonkun, jota rakastan.
Annan sinulle anteeksi. En halua enää vihamiehiä.
Isabelle...
Kiitos kun tulit.
Philippe...
Vielä yksi asia.
Tiedän ongelmistasi Christinen kanssa. Uhkavaatimuksesta.
Aioin käyttää sitä kostaakseni sinulle.
Käy hakemassa se Danielin toimistosta.
LIITE
Isabelle pyysi antamaan kirjeen. Olet ainoa, johon hän luottaa.
Älä tee mitään typerää.
Daniel, kukaan ei usko minua. Tarvitsen apuasi.
Tiedät että luotan sinuun. Pyydän palvelusta -
mutta sinun ei ole pakko tehdä sitä.
En ole koskaan nähnyt häntä. - Kiitos.
Kysykää lipunmyyjältä.
Päivää. - Tunnetteko tämän henkilön?
Kyllä, muistan hänet hyvin.
Yksi lippu elokuvaan "Dernier Rivage".
Ei ole käteistä. Voinko maksaa kortilla?
Otatko yhden? - Kyllä, kiitos.
Oletko pian valmis? - Anteeksi. Otatko sinäkin?
Kiitos.
Tässähän se on.
Leikittekö poliisia? - En vain usko häntä syylliseksi.
Miten tiesitte minne mennä?
Hän mainitsi elokuvan. Teatteri oli helppo löytää.
Katsotaan varmistuuko asia.
Ehkä emme tutkineet tarpeeksi. Kaikki viittasi häneen.
Ja hän tunnustikin.
Hän kertoi minulle elokuvan koko tarinan.
Hän katsoi sen alusta loppuun. Se päättyi puoli yhdeltä.
Hän ei voinut olla Rivièren luona.
Jatketaan asian tutkimista.
Onko se hyvä elokuva? - En ole vielä nähnyt sitä itse.
Kiitos.
Yksi lippu, kiitos.
Miksi hän kirjoitti "Isa"?
Ehkä hän luuli tosiaan sen olleen minä. Hän vihasi minua.
Tiedän kyllä. Pomonne huomasi ne myös -
mutta emme puhuneet niistä.
Te uskoitte hänen kamppailleen. Tajusin vasta myöhemmin...
Hän seisoi tuolla huteran tuolin päällä.
Entä sen jälkeen?
Ei mitään. Paitsi että -
ennen kuin hän hoiti haavat, hän vei tuolin varastoon.
Hän on äärimmäisen siisti. Lähes maaninen.
Selvä, kiitos avusta. Käyn tuolla katsomassa.
Minusta hän on hyvä naapuri.
Sattuiko sinuun? - Ei hätää, se pitää vain desinfioida.
Päämiestäni on syytetty erheellisesti.
Hänellä on alibi, eikä mitään todisteita tai dna-jälkiä ole.
On yhä harmaita alueita. Kuten esimerkiksi huivi.
Väitättekö yhä kadottaneenne samanlaisen huivin?
Kyllä, se oli täsmälleen samanlainen. Ja se oli ehjä.
Saanko esittää pyynnön? - Olkaa hyvä.
Voiko päämieheni mennä alaistenne kanssa -
etsimään huivia kotoaan viimeisen kerran?
Hyvä on, saatte kolme tuntia. Mutta se on viimeinen pyyntö.
Huivi merkitsee vapautta. Ei se ole voinut vain kadota.
Paljonko aikaa on jäljellä?
Puoli tuntia.
Mitä nyt?
Se on ehjä. Ei repeytymiä.
Otan tämän.
Guérin vapautettiin. Kaikki viittasi syyllisyyteen -
mutta hän joutuikin ikävien sattumien uhriksi.
On varottava epämääräisiä todisteita -
ja liian hyviä motiiveja.
Oikeusmurha oli vähällä tapahtua -
mutta tällä kertaa asia tutkittiin moitteettomasti.
Tapaus osoittaa että tunnustukset voivat olla vaarallisia.
Ne eivät ikinä todista syyllisyyttä.
Toivotaan että helppoa tuomiota toivovat poliisit oppivat tästä.
Uudet johtolangat viittaavat hiiviskelijään tai uhrin ystävään.
Huomenta, neiti Guérin.
Huomenta, Isabelle. - Huomenta, neiti Guérin.
Isabelle Guérin? - Puhelimessa.
Huomenta, täällä on Jean Duron yhtiönne pankista.
Asia on hieman kiusallinen.
Saimme nimettömän kirjeen, jossa kerrotaan -
Christine Rivièren ja konsulttiyhtiön puuhista.
Näyttää siltä, että konsultti nimeltään Philippe Deschamps -
yritti kätkeä varat, jotka hän kanavoi itselleen.
En tiedä tarkkaa summaa. Tilejä on peukaloitu -
ehkä 80 miljoonan euron edestä.
Vai niin. Tutkikaa asia ja pitäkää minut ajan tasalla.
Daniel, kutsu ihmiset koolle huomisaamuksi.
Kaikkiko? - Kyllä, koko johto.
Samoin yhteistyökumppanit ja lakimiehet.
Myös Philippe Deschamps? - Kyllä.
Daniel...
Tiedän että olen sinulle velkaa. Kiitos.
Olisit tehnyt samoin minulle. Olen varma siitä.
Emmekö me olekin kauniita?
Isabelle...
Olen todella onnellinen puolestasi.
Ja kiitos papereista. - Mistä papereista?
Huomenta kaikille.
Kiitos kun tulitte tänne.
Tämän tapaamisen tarkoituksena...
Mitä sinä haluat? - Voisimmeko puhua?
Kerro vain asiasi. - Täälläkö?
Kyllä, ja pidä kiirettä.
Tänne tuli poliiseja. He ovat talousrikososastolta.
He aikovat pidättää jonkun.
Onko hän tässä huoneessa? - On.
Pyydä heidät sisään.
Hyvät herrat...
Päivää.
Philippe Deschamps? Seuratkaa meitä.
Lähden Washingtoniin esittelemään strategiani.
Haluaisin hahmotella sen teille, jotta pysytte ajan tasalla.
Teitä syytetään Christine Rivièren murhasta.
Tutkimme ensin autonne ja sitten kotinne.
Tämä on mieletöntä! - Kaikki kyllä selitetään.
Repeytynyt.
Jätinkö huivini sinun luoksesi?
Sitten olen varmaan kadottanut sen.
Sitä arvelinkin. Käänsitte epäilyt Isabelle Guériniin.
Kirjoititte verellä "Isa".
Isabelle Guérin teki sen!
Älkää aloittako. - Huivijuttu on pötyä!
Miksi jätin sen, jos hänen huivinsa oli ehjä?
Vain te tiesitte sen kadonneen.
Hyödynsitte sitä. Mutta hän ei koskaan kadota mitään.
Päästäkää minut!
Kaikki vieraat sanovat, että Deschamps jäi uhrin luokse.
Pankkiinne lähetettyjen paperien joukossa oli uhkavaatimus -
jossa häntä uhattiin paljastumisella.
Assistenttinne vahvistaa, että Deschamps haki ne.
Kun tarkistimme arkistosta, liite oli tietenkin kadonnut.
Hän kieltää kaiken, toisin kuin te.
Ihmiset ovat niin mutkikkaita.
Voiko päämieheni lähteä parin päivän matkalle?
Washingtonissa on tärkeä tapaaminen.
Hyvä on. Olen sen teille velkaa.
Ette ole minulle mitään velkaa. Teitte vain työtänne.
Olen kiitollinen kun kuuntelitte minua kaikesta huolimatta.
Siinä kaikki. Haluan nyt kuulla teidän mielipiteenne.
Onnittelut. Juuri tuota me olemme kaivanneet.
Sinun ansiostasi odotuksemme kasvavat huippuunsa.
Olet oikeassa paikassa oikeaan aikaan.
Puhun kaikkien puolesta kun sanon sinua täydelliseksi naiseksi.
Haluatko juotavaa?
Vahvaa kamaa. Todellista myrkkyä.
Mutta tiedät, että olen turvassa. Kuten sinäkin, toistaiseksi.
Olen ihaillut sinua. Se hermostunut naisraunio et ollut sinä.
Siksi lähetin lääkkeen analysoitavaksi.
Se oli lumelääkettä, vaaratonta.
Se oli vain teeskentelyä, kuten muukin.
Tunnustus ja syyttömyyden todistaminen. Ovelaa, kuten sinä.
Sinusta ei tule sellaista kuin hän. Hän saattoi tappaa -
mutta ei rakkauden takia.
Lento on kahdeksalta, herätänkö sinut?
Nuku hyvin, Isabelle.
Suomennos: Ilse Rönnberg Scandinavian Text Service 2011